11)Pöytäkirjaa 3 olisi sen vuoksi muutettava lisäämällä siihen lisäys B, jossa on täydentävä luettelo ei-alkuperäaineksiin sovellettavasta valmistuksesta tai käsittelystä, joka on tehtävä, jotta valmistettu tuote voi saada alkuperäaseman,

8)Jotta voidaan jatkaa päätöksen 1/2016 ja päätöksen 1/2018 soveltamista ja yhdistää ne uusiin sovellettaviin alkuperäsääntöihin 1 päivän syyskuuta 2021 jälkeen, on aiheellista vahvistaa EU–Jordania-assosiaationeuvostossa unionin puolesta otettava kanta, sillä assosiaationeuvoston päätös Euro–Välimeri-assosiaatiosopimuksen pöytäkirjan 3 niiden määräysten muuttamisesta, jotka koskevat käsitteen ”peräisin olevat tuotteet” (”alkuperätuotteet”) määrittelyä ja luetteloa ei-alkuperäaineksiin sovellettavista valmistus- tai käsittelytoimista, jotka on tehtävä, jotta tietyt tuoteluokat, jotka on valmistettu Jordanian hašemiittisen kuningaskunnan alueella ja jotka liittyvät työpaikkojen luomiseen Syyrian pakolaisille ja jordanialaisille, voivat saada alkuperäaseman, sitoo unionia.

6)Jordania esitti joulukuussa 2017 ensimmäisen vuosiraportin alkuperäsääntöjärjestelmän täytäntöönpanosta ja esitti uusia vaatimusten lieventämistä koskevia pyyntöjä. Tarkasteltuaan Jordanian pyyntöjä neuvosto katsoi joulukuussa 2018 unionin puolesta, että on perusteltua sopia uusista joustomahdollisuuksista alkuperäsääntöjä koskevaan järjestelmään erityisesti siltä osin kuin on kyse aluevaatimuksesta luopumisesta ja syyrialaisen työvoiman osuuden asettamisesta 15 prosenttiin kokonaistyövoimasta koko järjestelmän ja kunkin tuotantolaitoksen osalta, ja järjestelmän voimassaolon jatkamisesta 31 päivään joulukuuta 2030.

5)EU:n ja Jordanian assosiaatiokomitean 19 päivänä heinäkuuta 2016 antamalla päätöksellä 1/2016 muutettiin sopimuksen pöytäkirjassa 3 olevia määräyksiä, jotka koskevat käsitteen ”peräisin olevat tuotteet” (”alkuperätuotteet”) määrittelyä ja täydennettiin luetteloa ei-alkuperäaineksiin sovellettavista valmistus- tai käsittelytoimista, jotka on tehtävä, jotta tietyt tuoteluokat, jotka on valmistettu Jordanian hašemiittisen kuningaskunnan alueella ja jotka liittyvät työpaikkojen luomiseen Syyrian pakolaisille ja jordanialaisille, voivat saada alkuperäaseman.

1. Jäljempänä tämän lisäyksen 2 artiklassa lueteltuihin tuotteisiin voidaan soveltaa myös seuraavia sääntöjä niiden sääntöjen sijaan, jotka esitetään pöytäkirjassa 3 olevan 1 artiklan 1 kohdassa tarkoitetun, etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen lisäyksessä I olevassa liitteessä II, edellyttäen että kyseiset tuotteet täyttävät seuraavat edellytykset:

a) ei-alkuperäaineksiin sovellettavat valmistus- ja käsittelytoimet, jotka on tehtävä, jotta tällaiset tuotteet voivat saada alkuperäaseman, suoritetaan tuotantolaitoksissa, jotka sijaitsevat Jordanian alueella; ja

b) kussakin Jordanian alueella sijaitsevassa tuotantolaitoksessa, jossa tällaisia tuotteita valmistetaan tai käsitellään, kokonaistyövoimasta on Syyrian pakolaisia vähintään 15 prosenttia (laskettuna erikseen kullekin tuotantolaitokselle).

2. Edellä olevan 1 kohdan b alakohdan mukainen asianomainen osuus lasketaan missä tahansa vaiheessa tämän lisäyksen voimaantulon jälkeen ja sen jälkeen vuosittain ottaen huomioon niiden Syyrian pakolaisten lukumäärä, joilla on virallinen ja ihmisarvoinen työpaikka kokoaikaiseksi muutettuna ja jotka ovat saaneet työluvan, joka on voimassa vähintään 12 kuukautta sovellettava Jordanian sovellettavan lainsäädännön mukaisesti.

3. Jordanian toimivaltaisten viranomaisten on seurattava, että tukikelpoiset tuotantolaitokset noudattavat 1 kohdassa säädettyjä edellytyksiä, myönnettävä hyväksyntänumero tällaiset edellytykset täyttäville tuotantolaitoksille ja peruutettava välittömästi tällainen hyväksyntänumero, jos tuotantolaitokset eivät enää täytä tällaisia edellytyksiä.

B. Alkuperäselvitys

4. Tämän lisäyksen mukaisesti laaditussa alkuperäselvityksessä on oltava seuraava englanninkielinen merkintä: ”Derogation – Appendix B of Protocol 3 – [authorisation number granted by the competent authorities of Jordan]”



C. Hallinnollinen yhteistyö

5. Kun Jordanian tulliviranomaiset ilmoittavat Euroopan komissiolle tai Euroopan unionin jäsenvaltioiden, jäljempänä ’jäsenvaltiot’, pyynnön esittäneille tulliviranomaisille tarkastuksen tuloksista tämän pöytäkirjan 1 artiklan 1 kohdassa tarkoitetun etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen lisäyksessä I olevan 32 artiklan 5 kohdan mukaisesti, niiden on täsmennettävä, että 2 artiklassa luetellut tuotteet täyttävät tämän artiklan 1 kohdassa säädetyt edellytykset.

6. Jos tarkastusmenettely tai muu käytettävissä oleva tieto näyttää osoittavan, että 1 kohdassa vahvistetut edellytykset eivät täyty, Jordanian on omasta aloitteestaan tai Euroopan komission taikka jäsenvaltioiden tulliviranomaisten pyynnöstä suoritettava asianmukaiset tutkimukset tai toteutettava tarvittavat toimenpiteet tutkimusten suorittamiseksi asianmukaista kiireellisyyttä noudattaen, jotta tällaiset rikkomukset voidaan todeta ja estää. Euroopan komissio tai jäsenvaltioiden tulliviranomaiset voivat tätä varten osallistua tutkimuksiin.



D. Raportointi, seuranta ja arviointi

7. Jordanian on toimitettava kunakin vuonna tämän lisäyksen voimaantulon jälkeen Euroopan komissiolle raportti tämän lisäyksen toiminnasta ja vaikutuksista, mukaan luettuna tuotanto- ja vientitilastot järjestelmän kattamista tuotteista 8-numerotasolla tai mahdollisimman yksityiskohtaisella tasolla. Jordanian on myös toimitettava luettelo, jossa yksilöidään tuotantolaitokset Jordaniassa ja täsmennetään kunkin yksittäisen tuotantolaitoksen työllistämien Syyrian pakolaisten prosenttiosuus vuosittain. Jordanian on myös ilmoitettava neljännesvuosittain aktiivisten työlupien tai muiden assosiaatiokomitean määrittämän laillisen ja aktiivisen työllisyyden mukaisten mitattavien toimenpiteiden kokonaismäärä. Osapuolten on tarkasteltava yhdessä näitä raportteja ja tämän lisäyksen täytäntöönpanoon ja seurantaan liittyviä mahdollisia kysymyksiä assosiaatiosopimuksella perustettujen elinten puitteissa ja etenkin teollisuuden, kaupan ja palvelujen alakomiteassa. Osapuolten on myös varmistettava asiaan liittyvien kansainvälisten organisaatioiden, kuten Kansainvälisen työjärjestön ja Maailmanpankin, osallistuminen seurantaprosessiin.

8. Kun Jordania on saavuttanut tavoitteensa Syyrian pakolaisten virallisille työmarkkinoille osallistumisen lisäämisestä myöntämällä Syyrian pakolaisille vähintään 60 000 aktiivista työlupaa tai muilla assosiaatiokomitean määrittämän laillisen ja aktiivisen työllisyyden mukaisilla mitattavilla toimenpiteillä, osapuolet soveltavat tämän lisäyksen vaatimuksia kaikkiin tämän lisäyksen kattamiin tuotteisiin, niin ettei 1 artiklan b alakohdassa asetettuja erityisedellytyksiä tarvitse täyttää.

9. Jos unioni katsoo, että ei ole riittävää näyttöä siitä, että Jordania täyttää 8 kohdan edellytykset, unioni voi saattaa asian assosiaatiokomitean käsiteltäväksi. Jos assosiaatiokomitea ei 90 päivän kuluessa siitä, kun asia on saatettu sen käsiteltäväksi, ilmoita, että 8 kohdassa vahvistettuja edellytyksiä on noudatettu, tai muuta tätä lisäystä, unioni voi päättää, että sovelletaan 1 artiklan b alakohdassa asetettuja erityisedellytyksiä.



E. Väliaikainen keskeyttäminen

10. a) Jos unioni katsoo, että ei ole riittävää näyttöä siitä, että Jordania tai tietty tuotantolaitos täyttää 1, 2 ja 3 kohdassa vahvistetut edellytykset, unioni voi saattaa asian assosiaatiokomitean käsiteltäväksi, sanotun kuitenkaan rajoittamatta 8 ja 9 kohdan soveltamista. Käsittelypyynnössä on yksilöitävä, johtuuko 1 kohdassa vahvistettujen edellytysten noudattamatta jättäminen Jordaniasta vai tietystä tuotantolaitoksesta.

b) Jos assosiaatiokomitea ei 90 päivän kuluessa siitä, kun asia on saatettu sen käsiteltäväksi, ilmoita, että 1 kohdassa vahvistettuja edellytyksiä on noudatettu, tai muuta tätä lisäystä, tämän lisäyksen soveltaminen keskeytetään. Keskeyttäminen on laajuudeltaan se, jonka unioni on yksilöinyt assosiaatiokomitealle esitetyssä käsittelypyynnössä.

c) Assosiaatiokomitea voi myös päättää pidentää 90 päivän kautta. Siinä tapauksessa keskeyttäminen tulee voimaan, jos assosiaationeuvosto ei ole toteuttanut mitään b alakohdassa yksilöityjä toimia pidennetyn ajanjakson aikana.

d) Tämän liitteen soveltaminen voi jatkua, jos assosiaatiokomitea niin päättää.

e) Keskeyttämisen tapauksessa tätä lisäystä sovelletaan edelleen neljän kuukauden ajan tuotteisiin, jotka ovat lisäyksen tilapäisen keskeyttämisen voimaantulopäivänä kauttakuljetuksessa tai tilapäisessä varastossa tullivarastoissa tai vapaa-alueilla unionissa ja joiden osalta oli tehty asianmukainen alkuperäselvitys tämän lisäyksen määräysten mukaisesti ennen tilapäisen keskeyttämisen voimaantulopäivää.